**IZVJEŠTAJ**

Sa Javne rasprave o Nacrtu Lokalnog akcionog plana za postizanje rodne ravnopravnosti na teritoriji Prijestonice Cetinje za period 2019-2021 godine

**Datum:** 11.03.2020.godine

**Tema javne rasprave:** Nacrt Lokalnog akcionog plana za postizanje rodne ravnopravnosti na teritoriji Prijestonice Cetinje za period 2019-2021 godine

**Vrijeme i mjesto:** 10:00h , Mala sala Prijestonice Cetinje

**Organizator:** Prijestonica Cetinje / Sekretarijat za lokalnu samoupravu i društvene djelatnosti –Kancelarija za ljudska i manjinska prava i prevenciju bolesti zavisnosti

**Prisutni:** g-đa Mirjana Lipovina v.d. sekretarka Sekretarijata za lokalnu samoupravu i društvene djelatnosti u Prijestonici Cetinje i članica radne grupe, g-đa Dragana Kaluđerović koordinatorka Radne grupe g-đa Milena Stanojević članica radne grupe, g-đa Marija Drašković članica radne grupe, g-đa Marija Petrić članica radne grupe, g-đa Sanja Nebrigić članica radne grupe, g-đa Mila Lopičić članica radne grupe, g-đa Desa Vukčević članica radne grupe, g-đa Branislava Marković članica radne grupe, g-đa Jelena Jablan članica radne grupe i g-đa Milica Krivokapić samostalna savjetnica u JU Centar za socijalni rad za Prijestonicu Cetinje.

Potpisivanjem Memoranduma o saradnji u cilju što uspješnije implementacije projekta „Promovisanje rodne ravnopravnosti na lokalnom nivou“ , sprovedenim od strane Kancelarije za rodnu ravnopravnost Vlade Crne Gore i OSCE Misije u Crnoj Gori, Prijestonica Cetinje se obavezala da će sprovesti određene aktivnosti u cilju implementacije Zakona o rodnoj ravnopravnosti i da će donijeti Lokalni akcioni plan za postizanje rodne ravnopravnosti ( u daljem tekstu LAPPRR) . U cilju izrade Nacrta LAPPRR-a, na osnovu javnog poziva, formirana je radna grupa koja je imenovana rješenjem Gradonačelnika Prijestonice Cetinje broj 03-061/19-59/2 od dana 05.06.2019.godine.

Javna rasprava o Nacrtu LAPPRR-a trajala je od 25.02.2020. godine do 11.03.2020. godine. Centralna javna rasprava održana je dana 11.03.2020.godine sa početkom u 10:00 časova u Maloj Sali Prijestonice Cetinje.

Centralnu javnu raspravu otvorila je g-đa Dragana Kaluđerović koordinatorka radne grupe za izradu Nacrta LAPPRR-a , koja je pozdravila sve prisutne i istakla da je ovo drugi po redu lokalni akcioni plan za postizanje ravnopravnosti polova na teritoriji Prijestonice Cetinje i navela razloge donošenja istog. Takođe je upoznala prisutne da je radna grupa za izradu LAPPRR-a prošla obuku koju je organizovalo Ministarstvo za ljudska i manjinska prava Crne Gore gdje su definisane glavne smjernice prilikom izrade lokalnog akcionog plana. Koordinatorka je takođe upoznala prisutne sa pozitivnim Mišljenjem koje je dalo Ministarstvo za ljudska i manjinska prava na nacrt LAPPRR-a kao i saglasnost na isti.

Članica radne grupe g-đa Milena Stanojević izrazila je zadovoljstvo što je učestvovala u stvaranju ovakvog dokumenta i imala sugestiju da se ubuduće u budžetu Prijestonice Cetinje, kao posebna budžetska stavka, opredijele sredstva za implementaciju LAPPRR-a.

Učešće u diskusiji je uzela i g-đa Mirjana Lipovina v.d. sekretarka Sekretarijata za lokalnu samoupravu i društvene djelatnosti i članica radne grupe koja je istakla da će Prijestonica Cetinje dati doprinos i u obezbjedjivanju prostora – sala u cilju realizovanja navedenih aktivnosti LAPPRR-a. Takođe, sekretarka je prisutnima zahvalila na komentarima, prijedloziima i sugestijama i istakla da će Prijestonica Cetinje nastaviti sa inicijativama, aktivnostima i podsticajima za promovisanje rodne ravnopravnosti na lokalnom nivou.

Zapisnik sačinila Koordinatorka Radne grupe

Marija Petrić, članica Radne grupe mr Dragana Kaluđerović